| Periferieininga LakoníaΠεριφερειακή ενότητα Λακωνίας |
| --- |
| Plasseringa til {{{name}}} i Hellas

---

 |
| Periferi | Peloponnes |
| Hovudstad | Spárti |
| Folketal | 89 138 (2011) Rangering 37. |
| Areal | 3 636 km² |
| Folketettleik | 25/km² |
| Kommunar | 5 |
| Postnummer | 23x xx |
| Retningsnummer | 273x0 |
| Bilnummer | AK |
| Heimeside | www.lakonia.gr |

**Periferieininga Lakonía** (gresk Περιφερειακή ενότητα Λακωνίας, *Periferiakí enótita Lakonías*) er ei periferieining i Hellas i periferien Peloponnes. Hovudstaden i periferieininga er Spárti. Andre byar og landsbyar er Areópoli, Jýthio, Molái, Monemvasiá, Mystrás, Neápoli og Sellasía. Her ligg Kapp Maléa, Kapp Ténaro og ein stor del av Mánihalvøya.

Vest for Taýjetosfjella ligg Messinía, nord for Párnonasfjella ligg Arkadía, Myrtóohavet ligg i aust og Lakoníabukta og Middelhavet i sør. Øyane Kýthira og Andikýthira ligg i sør, men dei høyrer administrativt til periferieininga Øyane i Attikí.

Geografi
--------

Evrótas er den lengste elva i prefekturet. Evrótasdalen er hovudsakleg eit jordbruksområde, med mange sitrus- og olivenlundar, enger og mest av alt appelsiner.

Taýjetos på 2 407 moh, kjend som Pendedáktylos (*fem fingrar*) gjennom mellomalderen, ligg vest for Spárti og Evrótasdalen. Det er det høgaste fjellet i Lakonía og på Peloponnes. Det andre store fjellet er Párnonas på 1 961 moh som ligg i aust.

Den kjende stalaktittgrotta Diroú ligg i sørvest, sør for Areópoli, og er ein stor turistattraksjon.

Klima
-----

Området har varme somrar og milde vintrar, men i fjella, og særleg på Taýjetos, er det vanleg med snø om vinteren.

Administrativ inndeling
-----------------------

Tidlegare var Lakonía eit prefektur. Frå 2011 er periferieininga delt inn i fem kommunar.

| Periferieining | Kommune | Tidlegarekommune | Postnummer |
| --- | --- | --- | --- |
| **Lakonía** | Spárti | Spárti | 231 00 |
|  |  | Therápnes | 231 00 |
|  |  | Karyés | 230 67 |
|  |  | Mystrás | 231 00 |
|  |  | Inoúndas | 230 64 |
|  |  | Péllana | 230 59 |
|  |  | Fáris | 230 54 |
|  | Evrótas | Skála | 230 51 |
|  |  | Jerónthres | 230 58 |
|  |  | Élos | 230 55 |
|  |  | Krokeés | 230 57 |
|  |  | Niáta | 230 60 |
|  | Monemvasiá | Monemvasiá | 230 70 |
|  |  | Asopós | 230 56 |
|  |  | Viés | 230 53 |
|  |  | Zárakas | 230 68 |
|  |  | Molái | 230 52 |
|  | Elafónisos | Elafónisos | 230 53 |
|  | Aust-Máni | Aust-Máni | 230 66 |
|  |  | Jýthio | 232 00 |
|  |  | Ítylo | 230 62 |
|  |  | Smýnos | 230 61 |
|

Historie
--------

I antikken utgjorde området store delar av staten Sparta (Spárti). Lakonía var i krig med Kongedømet Makedonia og hadde mange slag mot dei. Etter kvart vart dei derimot ein del av Romarriket, og i mellomalderen ein del av Austromarriket. Etter krosstoga låg despotatet Morea her. Lakonía vart så ein del av Det osmanske riket, men Mánihalvøya var i praksis sjølvstyrt. Lakonía vart frigjort etter den greske sjølvstendekrigen i 1821 og Spárti vart vald som hovudstad i det nye prefekturet. Økonomien og jordbruket blømde gjennom 1800-talet. Etter den andre verdskrigen og den greske borgarkrigen byrja folketalet å gå noko nedover, då folk flytta frå landsbyane til større greske byar lenger nord eller til utlandet.

Byar og tettstader
------------------

Dei største byane og tettstadene i periferieininga er:

| Tettstad | Kommune | Folketal 2011 |
| --- | --- | --- |
| Spárti | Spárti | 16 239 |
| Jýthio | Aust-Máni | 4 279 |
| Neápoli | Monemvasiá | 3 090 |
| Skála | Evrótas | 3 067 |
| Molái | Monemvasiá | 2 534 |
| Vlakhiótis | Evrótas | 2 080 |
| Papadiánika | Monemvasiá | 1 657 |
| Káto Glykóvrysi | Evrótas | 1 485 |
| Magoúla | Spárti | 1 415 |
| Jéfyra | Monemvasiá | 1 299 |
| Jeráki | Evrótas | 1 244 |
| Krokeés | Evrótas | 1 137 |
| Asopós | Monemvasiá | 1 023 |
| Xirokámbi | Spárti | 963 |
|

Referansar
----------

1. 1 2  Folketeljing 2011, revidert
2. 1 2  *Νόμος 3852/2010 - ΦΕΚ 87Α/7-6-2010  
Lov 3852/2010: Kallikratis-reforma*, arkivert frå originalen 30. juli 2023, henta 7. september 2023

Bakgrunnsstoff
--------------

* Bilete av Lakonía Arkivert 2016-12-20 ved Wayback Machine.
* Kart over Lakonía
* Bilete av Máni, Lakonía Arkivert 2007-01-14 ved Wayback Machine.

Koordinatar: 37°00′N 22°35′E﻿

Kjelde
------

* *Denne artikkelen er basert på ei omsetjing av artikkelen Laconia frå Engelsk Wikipedia .*

| * v
* d
* e
Periferien Peloponnes |
| --- |
| Periferieininga Arkadía | Trípoli • Gortynía • Megalópoli • Nord-Kynouría • Sør-Kynouría |
| Periferieininga Lakonía | Spárti • Evrótas • Monemvasiá • Elafónisos • Aust-Máni |
| Periferieininga Messinía | Vest-Máni • Kalamáta • Messíni • Pýlos-Néstoras • Trifylía • Ikhalía |
| Periferieininga Argolída | Árgos-Mykínes • Návplio • Epídavros • Ermionída |
| Periferieininga Korinthía | Xylókastro-Evrostína • Sikyóna • Vélo-Vókha • Neméa • Korint • Loutráki-Áji Theódori |


|  |  |
| --- | --- |
| Autoritetsdata | 
* GND
* BNF
* BNF (data)
* GeoNames
* MusicBrainz (area)

 |